Knights se Kruger vat leisels by SWD | Netwerk24
Deur Johann De Jager 05 Augustus 2020 06:03
SWD het Dinsdag aangekondig dat hy Baakier Abrahams gaan vervang, wat ná drie seisoene nou die Warriors se hulpafrigter gaan wees.
Alan Kruger gaan sy loopbaan as afrigter by SWD voortsit. Foto: Verskaf
Die 39-jarige Kruger het in sy speeldae vir Noord-Kaap en die Knights in meer as 111 eersterangse wedstryde en 100 eendagwedstryde gespeel.
Hy was aanvanklik die hulpafrigter van die Knights en het in die 2018-'19-seisoen oorgeneem by Nicky Boje as hoofbreier toe dié voormalige Protea-draaier aangekondig het dat hy na Engeland gaan verhuis.
Die Knights het gedurende die afgelope seisoen aangekondig dat Allan Donald voortaan sy nuwe hoofbreier is.
Kruger is verheug oor die geleentheid by SWD en sê hulle mik daarna om trofeë vir die unie te wen.
Albertus Kennedy, uitvoerende hoof van SWD, sê hulle beplan om in Oktober te begin oefen en dat die provinsiale kompetisies tussen Januarie en April gespeel kan word.
Kruger het glo ook belang gestel om Noord-Kaap af te rig. Noord-Kaap (voorheen Griekwas) sal binnekort 'n aankondiging maak oor wanneer hy sy vakante breierspos sal adverteer.